Euroopa Liidu Teataja L 289 , 07/11/2003 Lk 0001 - 0007



Nõukogu määrus (EÜ) nr 1954/2003, 4. november 2003, mis käsitleb teatavate ühenduse kalastuspiirkondade ja kalavarudega seotud püügikoormuse korraldamist ning millega muudetakse määrust (EÜ) nr 2847/93 ja tunnistatakse kehtetuks määrused (EÜ) nr 685/95 ja (EÜ) nr 2027/95 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 ja artikli 299 lõiget 2, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Nõukogu 20. detsembri 2002. aasta määruse (EMÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) [3] artiklis 4 sätestatakse, et nõukogu kehtestab ühenduse meetmed, mis reguleerivad vetele ja kalavarudele juurdepääsu ning säästvat kalapüüki. (2) Hispaania ja Portugali ühinemisakti artiklites 156–166 ja 347–353 määratletud teatavatele piirkondadele ja kalavarudele juurdepääsu kord kaotas kehtivuse 31. detsembril 2002. Seega tuleb nõukogu 27. märtsi 1995. aasta määruse (EÜ) nr 685/95 (mis käsitleb teatavate ühenduse kalastuspiirkondade ja kalavarudega seotud püügikoormuse korraldust) [4] ja nõukogu 15. juuni 1995. aasta määruse (EÜ) nr 2027/95 (millega kehtestatakse teatavate ühenduse kalastuspiirkondade ja kalavarudega seotud püügikoormuse korraldussüsteem) [5] teatavaid sätteid kohandada uue õigusliku olukorraga. (3) Määruste (EÜ) nr 685/95 ja (EÜ) nr 2027/95 teiste sätete eesmärk on luua püügikoormuse suurenemise vältimiseks üldine püügikoormuse korraldussüsteem ning need ei ole seotud Hispaania ja Portugali ühinemisaktiga. Kõnealused sätted on olulised kalanduse korraldamiseks ja need tuleks säilitada. (4) Kehtiva üldise püügikoormuse suurendamise ärahoidmiseks on vaja kehtestada uus püügikoormuse korraldussüsteem ICES V, VI, VII, VIII, IX ja X piirkonnas ning CECAF rajoonides 34.1.1, 34.1.2 ja 34.2.0. See süsteem piirab püügikoormust, võttes aluseks püügikoormuse nendes kalapüügipiirkondades ajavahemikus 1998–2002. (5) Selleks et tagada eri püügikoormuste korralduseeskirjade järjepidevus, tuleks käesolevas määruses sätestatud üldised püügikoormuse piirangud üle vaadata iga kord, kui nõukogu võtab taastamiskava raames vastu samas piirkonnas või selle osas rakendatavad püügikoormuse korralduseeskirjad. Käesoleva süsteemi rakendamise läbivaatamine 2006. aasta detsembriks võimaldab nõukogul ka olukorda uuesti hinnata. (6) Assooride, Madeira ja Kanaari saari ümbritsevate vete tundliku bioloogilise seisundi kaitseks ja nende saarte kohaliku majanduse säilitamiseks, võttes arvesse nimetatud saarte struktuurilist, sotsiaalset ja majanduslikku olukorda, on vaja neis vetes piirata teatavat kalapüüki kõnealuste saarte sadamates registreeritud laevadele. Nende meetmete läbivaatamine 2006. aasta detsembriks annab nõukogule võimaluse olukorda uuesti hinnata. (7) Iirimaa lõuna- ja lääneosa tuntakse piirkonnana, kus esineb rohkesti merluusi noorvorme. Käesoleva piirkonna suhtes kohaldatakse põhjalähedaste liikide püüdmiseks mõeldud püügivahendite kasutamise eripiiranguid. Sama kalavarude kaitse eesmärki silmas pidades peaksid ka kõnealuses piirkonnas kehtima püügikoormuse erinõuded eespool kirjeldatud süsteemi raames. Nende nõuete läbivaatamine 2008. aasta detsembriks annab nõukogule võimaluse olukorda uuesti hinnata. (8) Lipuliikmesriigid on kohustatud võtma vastu püügikoormust reguleerivad meetmed; seetõttu on vaja tagada korraldus- ja järelevalvetoimingute läbipaistvus ja õiguspärasus. (9) Arvestades kalavarude kaitse erinõudeid liikide puhul, mille geograafiline levik ulatub rohkem kui ühe liikmesriigi suveräänsete õiguste või jurisdiktsiooni alla kuuluvatesse vetesse, peaks liikmesriikidel olema lubatud piirata nende lipu all sõitvate laevade kalapüüki teatavatele püügivahenditele, -hooajale ja -piirkonnale. (10) Komisjonil peaks olema võimalik liikmesriigi põhjendatud taotluse alusel korrigeerida maksimaalset püügikoormust, et lubada liikmesriigil täiel määral kasutada oma kalapüügivõimalusi. (11) Püügikoormuse korraldussüsteemi muutmise tõttu tuleb teha vastavad muudatused nõukogu 12. oktoobri 1993. aasta määruse (EMÜ) nr 2847/93 (millega luuakse kalanduspoliitika suhtes rakendatav kontrollisüsteem) [6] IIa ja III jaotisesse. (12) Õiguskindluse tagamiseks, asjaomaste piirkondade ja kalavarude praeguse tasakaalu kõikumiste vältimiseks ning kasutatava püügikoormuse vastavuse tagamiseks olemasolevate kalavarude suhtes tuleks määrused (EÜ) nr 685/95 ja (EÜ) 2027/95 kehtetuks tunnistada. (13) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlus, [7] ON VASTU VÕTNUD KÄESOLEVA MÄÄRUSE: I PEATÜKK KOHALDAMISALA JA MÕISTED Artikkel 1 Kohaldamisala Käesoleva määrusega kehtestatakse püügikoormuse korraldussüsteemi põhimõtted ja kord ICES V, VI, VII, VIII, IX ja X piirkonnas ning CECAF rajoonides 34.1.1, 34.1.2 ja 34.2.0. Artikkel 2 Mõisted Käesolevas määruses kasutatakse järgmisi mõisteid: a) ICES ja CECAF piirkonnad – määratletud nõukogu 17. detsembri 1991. aasta määruses (EMÜ) nr 3880/91 Atlandi ookeani kirdeosas kalastavate liikmesriikide nominaalsaagi statistiliste andmete esitamise kohta; [8] b) püügikoormus – kalalaeva mahutavuse ja aktiivsuse näitaja; laevade rühma püügikoormus on rühma kõigi laevade püügikoormuste summa. II PEATÜKK PÜÜGIKOORMUSE KORRALDUSSÜSTEEM I jaotis Teatavaid kalapüügiliike käsitlevad sätted Artikkel 3 Põhjalähedaste kalade ning teatavate limuste ja vähkide püüki käsitlevad meetmed 1. Välja arvatud artikli 6 lõikes 1 määratletud piirkonna puhul, liikmesriigid: a) määravad vähemalt 15-meetrise kogupikkusega laevade põhjalähedaste kalade aastase keskmise püügikoormuse taseme ajavahemikul 1998–2002 kõikides artiklis 1 osutatud ICES piirkondades ja CECAF rajoonides, välja arvatud nõukogu 16. detsembri 2002. aasta määrusega (EÜ) 2347/2002 (millega kehtestatakse süvamere kalavarude püügi suhtes kohaldatavad konkreetsed juurdepääsunõuded ja nendega seotud tingimused) [9] hõlmatud põhjalähedaste kalade püük, samuti kammkarplaste, hariliku taskukrabi ja roosa ämblikkrabi püügi taseme vastavalt käesoleva määruse lisas sätestatule. Püügikoormuse arvutamiseks mõõdetakse laeva püügimahtu laevale paigaldatud võimsusena kilovattides (kW); b) jaotavad alapunkti a kohaselt määratud püügikoormuse tasemed igas ICES piirkonnas ja CECAF rajoonis kõikide alapunktis a nimetatud kalapüükide osas. 2. Lõikes 1 sätestatud püügikoormuse süsteem ei piira neid süsteeme, mis on ette nähtud taastamiskavades, mille võib vastu võtta nõukogu. 3. Kui nõukogu võtab vastu taastamiskava, mis hõlmab püügikoormuse korraldamist täielikult või osaliselt artiklis 1 osutatud piirkondades või rajoonides, tehakse selle kavaga samaaegselt käesolevasse määrusesse kõik vajalikud muudatused. 4. Komisjon esitab 31. detsembriks 2006 Euroopa Parlamendile ja nõukogule aruande, milles hinnatakse lõikes 1 sätestatud püügikoormuse süsteemi rakendamist. Selle aruande alusel otsustab nõukogu kõnesolevas korralduses tehtavate vajalike muudatuste üle. Artikkel 4 Kuni 15 meetri pikkused kalalaevad 1. Kuni 15-meetrise kogupikkusega kalalaevade püügikoormust arvestatakse iga kalapüügiliigi ja artikli 3 lõikes 1 osutatud piirkonna või rajooni lõikes eraldi aastatel 1998–2002. 2. Kuni 10-meetrise kogupikkusega kalalaevade püügikoormust arvestatakse iga kalapüügiliigi ja artikli 6 lõikes 1 osutatud piirkonna või rajooni lõikes eraldi aastatel 1998–2002. 3. Liikmesriigid tagavad, et nende laevade püügikoormus on piiratud vastavalt lõigetele 1 ja 2 arvestatud püügikoormuse tasemega. Artikkel 5 Tingimused teatavaks kalapüügiks 1. Asjaomased liikmesriigid võivad Assooride, Madeira ja Kanaari saarte lähtejoontest kuni 100 meremiili kaugusele ulatuvates vetes piirata nende kalalaevade kalapüüki, mis on registreeritud nende saarte sadamates, välja arvatud ühenduse laevad, mis tavapäraselt nendes vetes kala püüavad, niivõrd kui need ei ületa tavapärast püügikoormuse taset. Käesoleva lõike rakenduseeskirjad võtab komisjon vastu vastavalt määruse (EÜ) nr 2371/2002 artikli 30 lõikes 2 sätestatud menetlusele. 2. Komisjon esitab 31. detsembriks 2006 Euroopa Parlamendile ja nõukogule aruande lõikes 1 ettenähtud sätete kohaldamise kohta ja teeb vajaduse korral nõukogule ettepanekud nende sätete kohandamiseks. II JAOTIS Artikkel 6 Tingimused bioloogiliselt tundlikes piirkondades 1. Püügikoormuse erisüsteemi kohaldatakse piirkonnas, mis on piiratud Iirimaa rannikuga lõuna pool 53° 30′ põhjalaiust ja lääne pool 07° 00′ läänepikkust ning mis on piiratud järgmisi geograafilisi koordinaate ühendavate sirgjoontega: - punkt Iirimaa rannikul asukohaga 53° 30′ N - 53° 30′ põhjalaiust, 12° 00′ läänepikkust - 53° 00′ põhjalaiust, 12° 00′ läänepikkust - 51° 00′ põhjalaiust, 11° 00′ läänepikkust - 49° 30′ põhjalaiust, 11° 00′ läänepikkust - 49° 30′ põhjalaiust, 07° 00′ läänepikkust - punkt Iirimaa rannikul asukohaga 07° 00′ W. 2. Liikmesriigid määravad lõikes 1 määratletud piirkonnas vähemalt 10-meetrise kogupikkusega laevade põhjalähedaste kalade aastase keskmise püügikoormuse taseme ajavahemikul 1998–2002, välja arvatud määrusega (EÜ) nr 2347/2002 hõlmatud põhjalähedaste kalade püük, samuti kammkarplaste, hariliku taskukrabi ja roosa ämblikkrabi püügi taseme, ning jaotavad selliselt määratud püügikoormuse tasemed kõikide nimetatud püükide osas. 3. Komisjon esitab 31. detsembriks 2008 Euroopa Parlamendile ja nõukogule aruande, milles antakse koos muude asjaomase piirkonna korraldusmeetmetega hinnang lõigetega 1 ja 2 kehtestatud püügikoormuse süsteemile. Selle aruande alusel otsustab nõukogu kõikide vajalike kohanduste tegemise üle. III JAOTIS Üldsätted Artikkel 7 Laevade loetelud 1. Liikmesriigid koostavad loetelu oma lipu all sõitvatest ja ühenduses registreeritud laevadest, millel on õigus tegeleda kalapüügiga artiklites 3 ja 6 määratletud kalapüügikohtades. 2. Liikmesriigid võivad edaspidi oma loetelusse kantud laevu asendada tingimusel, et laevade maksimaalne püügikoormus ei suurene üheski artiklites 3 ja 6 määratletud piirkonnas ja kalapüügikohas. Artikkel 8 Püügikoormuse reguleerimine 1. Liikmesriigid võtavad vajalikke meetmeid püügikoormuse reguleerimiseks, kui artiklis 7 osutatud kalalaevade loetelusse kantud laevade vaba juurdepääsuga seotud püügikoormus ületab eraldatud püügikoormuse. 2. Kui püügikoormus läheneb artikli 11 alusel lubatud tasemele, reguleerivad liikmesriigid püügikoormust oma laevastiku tegevust jälgides ja asjakohaselt tegutsedes, et püügikoormus ei ületaks kehtestatud piirnorme. 3. Iga liikmesriik annab vastavalt nõukogu 27. juuni 1994. aasta määrusele (EÜ) nr 1627/94 (millega nähakse ette kalapüügilube käsitlevad sätted) [10] välja kalapüügiload oma lipu all sõitvatele laevadele, mis tegelevad artiklites 3 ja 6 nimetatud kalapüügiga. Artikkel 9 Liikmesriigid võivad piirata oma lipu all sõitvate laevade kalapüüki teatud püügivahenditele, -hooajale või ICES piirkonna või CECAF rajooni teatud osale. Artikkel 10 Teavitamine 1. Enne 30. novembrit 2003 teevad liikmesriigid komisjonile teatavaks: a) artiklis 7 osutatud laevade loetelu; b) artiklites 3 ja 6 kirjeldatud püügikoormuse hinnangu; c) artiklis 8 osutatud püügikoormuse reguleerimismeetmed. 2. Liikmesriigid teatavad komisjonile korrapäraselt kõikidest muudatustest, mis tehakse lõikes 1 nimetatud andmetesse. 3. Komisjon edastab lõigetes 1 ja 2 osutatud teabe kõikidele teistele liikmesriikidele. 4. Artiklis 7 osutatud laevade loetelu esitamisel tõstavad liikmesriigid esile need muudatused, mis on tehtud alates viimase loetelu esitamisest, mis tehti teatavaks komisjoni 30. septembri 1998. aasta määruse (EÜ) nr 2092/98 (mis käsitleb teatavate ühenduse kalastuspiirkondade ja kalavarudega seotud püügikoormuse deklareerimist) [11] artikli 1 kohaselt. Artikkel 11 Otsustamine 1. Artiklis 10 osutatud teabe alusel ja pärast tihedat konsulteerimist asjaomaste liikmesriikidega esitab komisjon 29. veebruariks 2004 nõukogule ettepaneku määruse kohta, milles määratakse kindlaks kõikide liikmesriikide ja artiklites 3 ja 6 määratletud piirkondade ja kalapüügikohtade maksimaalne aastane püügikoormus. 2. Nõukogu otsustab 31. maiks 2004 komisjoni ettepanekul kvalifitseeritud häälteenamusega lõikes 1 sätestatud maksimaalse aastase püügikoormuse. Nõukogu poolt vastuvõetava määrusega võidakse ette näha rakenduseeskirjade vastuvõtmine vastavalt määruse (EÜ) nr 2371/2002 artikli 30 lõikele 2. 3. Kui nõukogu ei ole 31. maiks 2004 otsusele jõudnud, võtab komisjon lõikes 1 nimetatud ettepaneku alusel vastavalt määruse (EÜ) nr 2371/2002 artikli 30 lõikes 2 sätestatud menetlusele 31. juuliks 2004 vastu määruse, milles määratakse kindlaks kõikide liikmesriikide ja artiklites 3 ja 6 määratletud piirkondade ja kalapüügikohtade maksimaalne aastane püügikoormus. Artikkel 12 Kohandused 1. Komisjon võib liikmesriigi taotlusel korrigeerida määruse artikli 11 lõigetes 2 ja 3 sätestatud maksimaalset aastast püügikoormust maksimaalse püügikoormuse suurendamisega konkreetses piirkonnas või rajoonis või püügikoormuse vahetamisega piirkondade või rajoonide vahel, mis võimaldab liikmesriigil täielikult kasutada oma kalapüügivõimalusi TACi alla kuuluvate liikide osas või jätkata kalapüüki, mille suhtes taolisi piiranguid ei ole kehtestatud. Taotlusele lisatakse teave kvootide mittetäieliku kasutamise kohta ning TACiga mittereguleeritavate kalavarude osas teadusinfo varude olukorra kohta. Komisjon teeb otsused ühe kuu jooksul taotluse saamisest määruse (EÜ) nr 2371/2002 artikli 30 lõikes 2 sätestatud korras. 2. Asjaomased liikmesriigid kohandavad artiklis 11 osutatud maksimaalset püügikoormust, arvestades määruse (EÜ) nr 2371/2002 artikli 20 lõike 5 kohaselt läbiviidud kvootide vahetamist ning määruse (EÜ) nr 2371/2002 artikli 23 lõike 4 ja määruse (EMÜ) nr 2847/93 artikli 21 lõike 4, artikli 23 lõike 1 ja artikli 32 lõike 2 kohaselt tehtud ümberjaotamisi ja/või vähendamisi kooskõlas käesoleva artikli lõikega 3. 3. Kui liikmesriigid otsustavad omavahel vahetada kõik neile eraldatud kalapüügivõimalused või osa neist, teatavad nad komisjonile nii sellest vahetusest püügikvootides väljendatuna kui ka sellega seotud kokkulepitud püügikoormused. Kvootide ümberjaotamise ja/või vähendamise juhtumil teatavad liikmesriigid komisjonile nendele ümberjaotamistele ja/või vähendamistele vastavad püügikoormused. III PEATÜKK KONTROLLISÜSTEEM Artikkel 13 Kontrolli käsitlevad erisätted Käesoleva määruse kohaldamisel kohaldatakse määruse (EMÜ) nr 2847/93 IIa jaotist: a) käesoleva määruse artikli 6 lõikes 1 määratletud piirkonnas; b) erandina määruse (EMÜ) nr 2847/93 artikli 19a lõikest 3, artiklitest 19b, 19c, 19d ja artikli 19e lõikest 3 kõikides piirkondades, välja arvatud artikli 6 lõikes 1 määratletud piirkond. Artikkel 14 Muudatused Määrust (EMÜ) nr 2847/93 muudetakse järgmiselt. 1. Artiklit 19a muudetakse järgmiselt: a) lõige 1 asendatakse järgmisega: "1. Käesoleva jaotise kohaldamisel tähendavad "asjaomased püügipiirkonnad" ICES piirkondi ja CECAF rajoone, mille suhtes kohaldatakse vastavalt ühenduse eeskirjadele püügikoormuse piirangu süsteemi." b) lõige 2 asendatakse järgmisega: "2. Ühenduse laevadel on keelatud tegeleda kalapüügiga asjaomastes piirkondades, kui lipuliikmesriik ei ole andnud laevale selleks nõuetekohast luba." 2. Artikkel 19 g asendatakse järgmisega: "Artikkel 19g Iga liikmesriik registreerib oma lipu all sõitvate laevade püügikoormuse igas asjaomases püügipiirkonnas laeva püügipäevikutes sisalduvate andmete ja artikli 19e lõike 4 kohaselt kogutud teabe alusel." 3. Artikkel 19h asendatakse järgmisega: "Artikkel 19h Iga liikmesriik määrab üldise püügikoormuse oma laevadele kogupikkusega alla 15 meetri igas asjaomases kalastuspiirkonnas ning laevadele kogupikkusega alla 10 meetri nõukogu 4. novembri 2003. aasta määruse (EÜ) nr 1954/2003 (mis käsitleb teatavate ühenduse kalastuspiirkondade ja kalavarudega seotud püügikoormuse korraldamist) [12] 4. Artiklis 19i asendatakse esimene taane järgmisega: "— eelmise kuu kohta seoses põhjalähedaste kalade püügiga igas asjaomases püügipiirkonnas, enne iga kuu viieteistkümnendat kuupäeva," 5. Artikli 19i järele lisatakse järgmine artikkel: "Artikkel 19j Iga liikmesriik teeb viivitamata teistele liikmesriikidele teatavaks identifitseerimisandmed tema lipu all sõitvate laevade kohta, mille luba kalapüügiga tegelemiseks määruse (EÜ) nr 1954/2003 artiklites 3 ja 6 osutatud ühes või mitmes kalapüügipiirkonnas on peatatud või tühistatud." 6. Artiklist 19j saab artikkel 19k; 7. Artikli 20a lõiked 1 ja 2 asendatakse järgmisega: "1. Kalalaevad, mille suhtes kohaldatakse IIa jaotist ning mis tegelevad kalapüügiga asjaomastes püügipiirkondades, võivad pardal hoida ja kasutada ainult nendes piirkondades ettenähtud püügivahendeid. 2. Kalalaevad, mis ühe ja sama püügireisi jooksul püüavad kala ka muudes kui lõikes 1 nimetatud püügipiirkondades, võivad pardal hoida asjaomase piirkonna jaoks ettenähtud püügivahendeid tingimusel, et pardal olevad püügivahendid, mida ei ole lubatud kasutada lõikes 1 nimetatud püügipiirkondades, on artikli 20 lõike 1 teise lõigu kohaselt stoovitud nii, et need ei ole hõlpsasti kättesaadavad." 8. Artikkel 21a asendatakse järgmisega: "Artikkel 21a Iga liikmesriik määrab kindlaks kuupäeva, millal selle liikmesriigi lipu all sõitvate või ühenduses registreeritud laevade püügikoormus on jõudnud määruse (EÜ) nr 1954/2003 artikli 11 lõigetes 2 ja 3 sätestatud maksimaalse püügikoormuse tasemele selles piirkonnas. Sellest kuupäevast alates keelab liikmesriik ajutiselt kõnealuste laevade kalapüügi selles piirkonnas. Kõnealusest meetmest teatatakse viivitamata komisjonile, kes informeerib sellest teisi liikmesriike." IV PEATÜKK LÕPPSÄTTED Artikkel 15 Kehtetuks tunnistamine 1. Määrused (EÜ) nr 685/95 ja (EÜ) nr 2027/95 tunnistatakse kehtetuks alates: a) artikli 11 lõigetes 2 ja 3 osutatud määruse jõustumise kuupäevast; või b) 1. augustist 2004, olenevalt sellest, kumb kuupäev on varasem. 2. Viiteid kehtetuks tunnistatud määrustele loetakse viideteks käesolevale määrusele. Artikkel 16 Jõustumine Käesolev määrus jõustub seitsmendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. november 2003 Nõukogu nimel eesistuja G. Tremonti [1] 17. detsembril 2002. aastal esitatud ettepanek (Euroopa Ühenduste Teatajas seni avaldamata). [2] Arvamus on esitatud 4. juunil 2002 (Euroopa Ühenduste Teatajas seni avaldamata). [3] EÜT L 358, 31.12.2002, lk 59. [4] EÜT L 71, 31.3.1995, lk 5. [5] EÜT L 199, 24.8.1995, lk 1. Määrust on muudetud määrusega (EÜ) nr 149/1999 (EÜT L 18, 23.1.1999, lk 3). [6] EÜT L 261, 20.10.1993, lk 1. Määrust on viimati muudetud määrusega (EÜ) nr 806/2003 (EÜT L 122, 16.5.2003, lk 1). [7] EÜT L 184, 17.7.1999, lk 23. [8] EÜT L 365, 31.12.1991, lk 1. Määrust on muudetud komisjoni määrusega (EÜ) nr 1637/2001 (EÜT L 222, 17.8.2001, lk 20). [9] EÜT L 351, 28.12.2002, lk 6. [10] EÜT L 171, 6.7.1994, lk 7. [11] EÜT L 226, 1.10.1998, lk 47. [12] ELT L 289, 7.11.2003, lk 1." -------------------------------------------------- LISA A Kalastuspiirkond Sihtliigid | ICES piirkond ja CECAF rajoon | Põhjalähedased kalaliigid, v.a määrusega (EÜ) nr 2347/2002 hõlmatud liigid | ICES V, VI | ICES VII | ICES VIII | ICES IX | ICES X | CECAF 34.1.1 | CECAF 34.1.2 | CECAF 34.2.0 | B Kalastuspiirkond Sihtliigid | ICES piirkond ja CECAF rajoon | Kammkarplased | ICES V, VI | ICES VII | ICES VIII | ICES IX | ICES X | CECAF 34.1.1 | CECAF 34.1.2 | CECAF 34.2.0 | C Kalastuspiirkond Sihtliigid | ICES piirkond ja CECAF rajoon | Harilik taskukrabi ja roosa ämblikkrabi | ICES V, VI | ICES VII | ICES VIII | ICES IX | ICES X | CECAF 34.1.1 | CECAF 34.1.2 | CECAF 34.2.0 | --------------------------------------------------